Калин Вълов
Не плачи, не са за теб сълзите…

chitanka.info

Не плачи, не са за теб сълзите,

не ти отива никак да си слаба.

През какво ли не премина, не заплака

ни веднъж, а било ти е толкова необходимо.

Не пророни никога от очите си сълзи,

а може би плакала си скришом.

Вътре в себе си сбирала си ги с години,

та днес преливат така неудържими.

Не ти приляга, ала нищо, поплачи си,

щом от туй по-добре ще се почувстваш.

И моля те, не сбирай друг път

с пълни шепи всичките сълзи излишни.

Че виждаш какво се получава,

когато невъзможно ти е да ги удържиш.

Сърцето ти в сълзи ще го удавиш.

Без да съм и подозирал даже,

че и ти си имала сълзи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.